
.A-nxia  Titani  (i)  populus  suspiria  ducit 
Difficili  cura  mocrens : pennata  per  orbem 
Nuntia  fama  ruit;  mendax  infamia  terret, 

Diraque  fata  vocat  demens,  crudelia  et  astra; 

Solvitur  in  lacrymas  supplex  gens  chara  Marino  , 
Ingeminatque  ictus , et  tundens  pectora  palmis 
Coeli  poscit  opem,  et  mulla  prece  Numen  adorat. 

Multa  movens  animo  praeclarus  (2)  Onuphrius  Urbem 
Quae  caput  est  rerum , fideique  immobile  centrum , 

f 1 ) Titanus  fluvius,  qui  et  Titas , sive  Acer  nunc  S.  Marini  Jluinen 
appellatum , ab  urbe  S.  Marini  uno  distat  milliario , atque  idcirco  popu- 
lus Saminariniensis  etiam  Titani  populus  nuncupatur . 

fu)  Vir  nobilis  Antonius  Onofri  e clarioribus  Senatoribus  unus  , Con- 
sul pluries,  pluriesque  extra  ordinem  diversis  Principibus  Legatus,  S. 
Marini  Reipublicae  negotia  accuratissime  gessit.  Hic  novissime  a praecla- 
rissimo Reipublicae  Senatu  Principe . Coss.  Nobilibus  Dom.  Lodoico  Rei - 
lutio  , et  Vincentia  Rrascliio  ad  Leonem  XII.  P.  M.  missus  est  nuncius , 
ut  hujusce  Reipublicae  causam  diceret,  horrendamque  averteret , deleret- 


Festinus  petiit  Legati  munere  functus . 

Protinus  eximium  fert  nuncius  urbe  Marini 
Advenisse  virum,  insonuitque  ad  Principis  aurem 
Fama  : statim  sedis  sacra  tecta  subire  jubetur . 

Maximus  hic  solio  Antistes  consedit  in  alto, 

Romanae  imperio  qui  summus  praesidet  urbi : 
Tergeminisque  caput  circumdat  rite  coronis  , 

Christi adumque  LEO  rerum  gerit  unus  habenas. 
Postquam  introgressus  , coram  et  data  copia  fandi  , 

Sic  placido  tales  effudit  pectore  voces: 

Tu,  venerande  pater,  nobis  solatia  praebe  ; 

Oro , parce  piae  genti , quae  criminis  expers 
Audiit:  tu  fer  opem,  et  propius  res  aspice  nostras. 
Magnanimus  quando  Pius  (.>)  effera  bella  ciebat, 

que  calumniam  ipsi  inustam  dc  Religione  violata,  suoque  Episcopo  obe- 
dientia , atque  demissione  negata . Rerum  litterae  praecesserant  testimo- 
niales RRmorum  Episcoporum  Eeretrani,  et  Ariminensis , necnon  Rmi 
P.  M.  Dominici  Joackimi  Tosi  Pisauriensis  Inquisitoris  , iis  nempe  tem- 
poribus, quibus  tota  pene  Europa  rebus  Religioni  adversis  fuit  ajjlicta  ( et 
hodiedum  ),  Rempublicam  hanc  S.  Marini  semper  extitisse  verae  Religio- 
nis observanlissimam , neque  quidpiam  egisse  unquam , quod  et  Religioni 
ipsi,  et  Episcopi  sui  juribus , et  Sanctae  Inquisitionis  legibus  visum  sit  of- 
fecisse . 

fjJ  Pius  nempe  II.  qui  foedus  cum  Republica  Sammariniana  iniit , 
ut  Sigismundo  de  Malatestis  bellum  inferret,  eamque  post  belli  eventum  , 
quod  A.  1461.  contigisse  certum  est,  summus  ipse  Pontifex  Castris  dona- 
vit, Seravallensi , E aetanio , Mon-Iardinensi , atque  Florentino , ut  ex  S 
Marini  Reipublicae  ldStoria  liquet. 

Et  quamvis  inopes,  tamen  auxilioque  vocali 
Titani  cives  homines,  atque  arma  dederunt; 

Magna  tulere  domum  victores  praemia  bello. 

Plura  quid  enumerem  ? Galli  populare  Quirites 
Advenere  : fide  se  nos  ditescere  velle  (4) 

Spondent , et  praedis  large  cumulare  relatis : 
Persolvens  grates  renuit  jam  dona  Senatus. 
Septimus  ipse  Pius  nobis  tum  dixit  honorem , 
Nomen  ad  astra  tulit  nostrum , gratesque  rependit , 
Dum  placidis  cives  oculis  spectavit  (5)  Arimni. 
Tanta-ne  ferre  potest  nunc  infortunia  virtus  , 
Dedecus  et  tantum  cogetur  obire  pudendum? 

Id  tulit  infenso  spinosa  calumnia  nisu. 

Horruit  hostili  convicia  fraude  recusa  , 

Infesta  heu  ! populi  fidei , Sanctique  Senatus  , 
Instupuitque  strophis,  et  fuco  perlita  dicta, 

Hisque  brevi  summus  LEO  vocibus  ora  resolvit: 
Excute  corde  metus  ; animum  tu  solve  dolore. 

— Res  dura , et  regni  novitas  me  talia  cogunt 
Moliri . Memini  , quis  facta  ignoret  in  orbe  ? 
Insignes  pietate  viros  quis  nesciat  omnes  ? 

Saecula  nec  vestras  laudes  ventura  silebunt: 


(l\)  Nempe  pollicebantur , se  Rcipubllcae  Sammariniensis  confinia  di- 
lataturos; at  Senatus  hanc  dilatationem  modestissime  abnuit. 

(5)  Quum  ab  exilio  redux  Pius  PII.  urbem  romanam  adventaret , 
atque  Arimini  consisteret , Reipublicae  Sammarinianae  Legatos  peraman- 
ter amplexatus  est. 


Inclyta  jam  stabit  Respublica  sacra  Marino, 

Et  Regina  dabit,  positis  lacrymisque  , metuque, 
Jure  suo  populis  legem,  sceplrumque  tenebit. 
Talibus  auditis  illustris  moenia  Romae 
ISr uncius  abscedens  linquit,  sociosque  salutans 
Ad  patrias  remeat  sedes,  urbique  propinquat. 
Praevia  fama  docens  sonuit  venientis  Onuphri, 
Turmatimque  fluunt  cives,  longeque  salutant 
Intima  ridenti  testantes  gaudia  vultu  ; 

Quin  ct  jucundis  loca  vocibus  omnia  complent, 

Et  choreas  ducunt  , et  dulcia  carmina  fingunt 
Amplexuque  tenent,  feliciaque  oscula  libant, 
Primorumque  manus  illum  comitantur  ovantes , 

Et,  dum  percupiunt  urbis  succedere  portis, 

Talia  festivo  fundunt  e pectore  dicta  : 

Yindice  perstabit  felix  urbs  nostra  Maxiino  , 

Qui  vigil  e coelo  imperii  moderatur  habenas, 

Ac,  veluti  Pxinceps  , hostes  e moenibus  arcet.  (6) 

(6)  Saepe  quidem  Respublica  D.  l\Iarino  receptam  retulit  liberationem 
sui  ab  hostibus , sed  praesertim , ut  apud  Bolland.  Act.  SS.  Mens.  Sc- 
ptemb.  t.  2.  Commentar,  praevio  num.  3i.  legitur  . s Cum  3.  Junii  A. 
„ i543.  ingruentibus  tenebris  Arimino  egressus  esset  Fabianus  dei  Monte 
„ quingentos  ducens  milites  quibus  sese  debebant  jungere  in  Reipublicae 
,,  confiniis  turmae  aliae  Bononia  venientes,  ad  postea  simul  per  noctis  si- 
„ lentia  oppidum  ex  improviso  invadendum  tum  funibus  scansoriis  , tum 
„ scalis  ligneis  subita  nebula  serenum  coelum  obtexit,  itaut  deerrantes  a 
„ via  totam  noctem  vagarentur  nec  accederent  ad  locum  destinatum , quo 

Pro  Patria  donec  stabit , nil  arma  juvabunt , 

Nilque  satis  conficta  dolo  mendacia  turpi. 

O age  nunc  salve , Patriae  Pater  (7)  ipseque  vindex 
Dum  coelo  noctis  splendentia  signa  nitescent , 

In  freta  dum  resonas  cogent  vaga  flumina  lymphas  , 

Et  dum  tellurem  circumdabit  Amphitrite, 

Semper  honos  , nomenque  tuum,  laudesque  manebunt,, 

„ tantum  convenerunt  clara  luce,  animo  confusi,  quod  tanto  temporis  spa- 
,,  tio  non  confecissent  breve  iter  decem  milliarium  italicorum . Itaque  cum 
,,  adhuc  procul  abessent  aere  Campanae  dari  ab  arce  signum  custodiae,  au- 
,,  si  non  sunt  molitionem  suam  prosequi,  quae  ignorata  a civibus  secure 
„ dormientibus  sortita  fuisset  exitum  funestum,  nisi  vigilans  pro  ipsis  Ma- 
„ rini  protectio  nebulosum  labyrinthum  praeparasset  hostium  pedibus . Hinc 
„ jure  meritissimo  in  omnibus  antiquis  et  recentioribus  picturis  repraesen - 
,,  tatur  Sanctus  montosam  suum  Rempublicam  brachio  complectens  ad  ex- 
„ primendum  patrocinii  ipsius  auxilium 

(q)  Princeps  Reipublicae  Sammarinianae  est  Senatus  ipse,  quum  in 
Republica  quavis  uni  tantum  non  competii  summa  rerum,  sed  pluribus  • 
Hoc  autem  loci  Antonius  Onqfri,  ut  patriae  pater , et  vindex  salutatur ’ 
utpote  qui  patriam  urbem  consilio,  et  opere  haud  infrequenter  et  defensa- 
vit,  et  juvit,  atque  hoc  ipso  sensu  de  Tullio  cecinit  Iuvenalis  Sat.  f ili 
V.  2 4 4'  a Roma  Patrem  Patriae  Ciceronem  Ubera  dixit  ex  . 

